CELEX: 31984D0286
Language: el
Date: 1984-05-10 00:00:00
Title: 84/286/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με την αρχική αποθεματοποίηση των σιτηρών και την παραγωγή συνθέτων τροφών στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31984D0286

84/286/ΕΟΚ: Απόφαση της Επιτροπής της 10ης Μαΐου 1984 περί εγκρίσεως της τροποποίησης του προγράμματος σχετικά με την αρχική αποθεματοποίηση των σιτηρών και την παραγωγή συνθέτων τροφών στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 139 της 25/05/1984 σ. 0042 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Μαΐου 1984  περί εγκρίσεως της τροποποίησης του προγράμματος σχετικά με την αρχική αποθεματοποίηση των σιτηρών και την παραγωγή συνθέτων τροφών στο Βέλγιο, σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (84/286/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι η βελγική κυβέρνηση ανακοίνωσε στις 31 Ιανουαρίου 1983 μια τροποποίηση του προγράμματος σχετικά με την αρχική αποθεματοποίηση σιτηρών και την παραγωγή συνθέτων τροφών που είχε εγκριθεί από την Επιτροπή με την απόφαση της 4ης Δεκεμβρίου 1981·  ότι η εν λόγω τροποποίηση αποσκοπεί στην κατασκευή και τον εκσυγχρονισμό λιμενικών εγκαταστάσεων αποθεματοποίησης σιτηρών με προοπτική την προσαρμογή τους στις αυξημένες ανάγκες εξαγωγής σιτηρών·  ότι, όσον αφορά τις εξαγωγές σιτηρών που παράγονται σε ορισμένες περιοχές της Γαλλίας, της Γερμανίας και του Ηνωμένου Βασιλείου, η χρησιμοποίηση των βελγικών λιμενικών εγκαταστάσεων είναι αναγκαία· ότι, κατά συνέπεια, και όσον αφορά τους στόχους του τροποποιημένου προγράμματος, οι περιοχές αυτές μπορούν να θεωρούνται ότι καλύπτονται από το τροποποιημένο πρόγραμμα· ότι το πρόγραμμα ανταποκρίνεται στους στόχους και πληροί τους όρους του κανονισμού (ΕΟΚ) αριθ. 355/77·  ότι η έγκριση της προαναφερθείσας τροποποίησης του προγράμματος δεν επηρεάζει τις αποφάσεις που πρέπει να ληφθούν βάσει του άρθρου 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση των σχεδίων, εν όψει κυρίως της εξακρίβωσης αν τα εν λόγω σχέδια παρέχουν αρκετές εγγυήσεις, έτσι ώστε οι εγκαταστάσεις να μην χρησιμοποιούνται για:  - αρχική αποθεματοποίηση των σιτηρών,  - αποθεματοποίηση των εισαγόμενων σιτηρών,  - αποθεματοποίηση των σιτηρών που προέρχονται από παρέμβαση·  ότι η έγκριση της τροποποίησης μπορεί να δοθεί μόνο όσον αφορά τις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι η Μόνιμη Επιτροπή Γεωργικών Διαρθρώσεων δεν εξέφρασε γνώμη μέσα στην προθεσμία που είχε ορίσει ο πρόεδρός της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται η τροποποίηση του προγράμματος σχετικά με την αρχική αποθεματοποίηση των σιτηρών και την παραγωγή σύνθετων τροφών, που ανακοινώθηκε από τη βελγική κυβέρνηση στις 31 Ιανουαρίου 1983, σύμφωνα με τον κανονισμό (ΕΟΚ) αριθ. 355/77.  2. Η έγκριση της τροποποίησης δεν αφορά τα σχέδια που υποβάλλονται πριν από την 1η Μαΐου 1984.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 10 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.